
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατάταξη υπαλλήλων Εθνικού Τυπογραφείου. 

Κήρυξη υποχρεωτικής της από 10.4,89 ΣΣΕ προσωπικού 
Πρακτορειακών και Ναυτιλιακών Υπαλλήλων Ποντο- 

πλοΐας Αθηνών - Πειραιά - Περιχώρο^ν.. 

Κήρυξη υποχρεωτικής της από 17.4.89 ΣΣΕ Προσ/κού 

ΟΤΑ .. 

Συγκρότηση επιτροπής παραλαβής υλικών εργασιών της 

Γ.Γ.Α .. 

Κανονιστικές ρυθμίσεις εφαρμογής του Π.Δ. 57/89 . 

Τροποποίηση της 1219/3.2.89 απόφασης του Νομάρχη 
Χίου, περί σύστασης Νομικού προσώπου για τη λειτουργία 
του Ομήρειου Πνευματικού Κέντρου Δήμου Χίου . 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 5928 (1) 

Κατάταξη υπαλλήλων Εθνικού Τυπογραφείου. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 13 και της παρ. 2 του άρθρου 15 
του Π.Δ/τος 166/89 «Οργανισμός Εθνικού Τυπογραφείου». 

2. Τις αιτήσεις των Χαραλάμπου Μάρρα, Ιωάννη Κοροντζή, 
Ανδρέα Μωραΐτη, Κων/νου Νικολάου, Βασιλείου Μανώλη, Γε¬ 
ράσιμου Ευθυμιάτου, Φιλίππου Φιλίππου, Κων/νου Ασλανίδη, 
Γεωργίου Καλούδη, Παναγιώτου Συντήλα, Αθανασίου Κουλο- 
σούσα, Παναγιώτη Μπάμπουρη, Βασιλείου Γεωργίου; Σταμάτη 
Διαμαντόπουλου-Παναγιωτόπουλου, Γεωργίου Σαββάτη, Βασι¬ 
λείου Μπάστα, Δημητρίου Μπαμπασανίδη, Εμμανουήλ Καρά- 
μπελα, Δημητρίου-Αναργύρου Δρόσου, Διονυσίου Πυλαρινού, 
Κυριάκου Παπαδόπουλου, Γεωργίου Βούζα, Αναστασίου 
Τσούτη, Σταμάτη Καρελιώτη, Γεωργίου Λαχανά, Μιχαήλ Αλε- 
βίζου, Δημητρίου Κορδαλή, Βασιλείου Πατσιώλη, Λουκά Κα- 
τσιούλη, Δημητρίου Σιμού, Χρήστου Κούτση, Δημητρίου Τσά¬ 
κωνα, Χρήστου Πλατή, Θεοδώρου Κατσούλη, Λουίζου Αρκά, Νι¬ 
κολάου Τζουανόπουλου, Κυριάκου Καλαφάτη, Γεωργίου Λουρό- 
πουλου, Αριστοτέλη Δερδεμέζη, Πέτρου Κούστα, Πέτρου Μανου- 
σάκη, Μεταξά Διγαλέτου, Κων/νου Ψιλόπουλου, Αικατερίνης 
Λεβεντέρη, Ματθαίου Νιάνιου, Σπύρου Κανάκη, Ιωάννη Δαλάκα 


και Κων/νου Μιχαλά, κατατάσσουμε: 

Τους Χαράλαμπο Μάρρα, Ιωάννη Κοροντζή, Ανδρέα Μω¬ 
ραΐτη, Κων/νο Νικολάου, Βασίλη Μανώλη, Γεράσιμο Ευθυ- 
μιάτο, Φίλιππα Φιλίππου, Κων/νο Ασλανίδη, Γεώργιο Καλούδη, 

1 Παναγιώτη Συντήλα, Θανάση Κουλοσούσα, Παναγιώτη Μπά¬ 
μπουρη, Βασίλη Γεωργίου, Σταμάτη Διαμαντόπουλο-Παναγιωτ- 
όπουλο, Γεώργιο Σαββάτη, Βασίλη Μπάστα, Δημήτρη Μπαμπα- 

2 σανίδη, Μανώλη Καράμπελα, Δημήτρη-Ανάργυρο Δρόσο, Διο- 
νύση Πυλαρινό, Κυριάκο Παπαδόπουλο, Γεώργιο Βούζα, Ανα- 

^ στάσιο Τσούτη, Σταμάτη Καρελιώτη, Γεώργιο Λαχανά, Μιχάλή 
Αλεβίζο, Δημήτρη Κορδαλή, Βασίλη Πατσιώλη, Λουκά Κα- 
4 τσιούλη, Δημήτρη Σίμο, Χρήστο Κούτση, Δημήτρη Τσάκωνα, 
^ Χρήστο Πλατή, Θεόδωρο Κατσούλη, Λουίζο Αρκά, Νικόλαο 
Τζουανόπουλο, Κυριάκο Καλαφάτη, Γ εώργιο Λουρόπουλο, Αρι- 
στοτέληΔερδεμέζη, Πέτρο Κούστα, Πέτρο Μανουσάκη, Μεταξά 
Διγαλέτο, Κων/νο Ψιλόπουλο, Αικατερίνη Λεβεντέρη, Ματθαίο 
Νιάνιο, Σπύρο Κανάκη, Ιωάννη Δαλάκα και Κων/νο Μιχαλά, 
υπαλλήλους των προσωρινών Κλάδων της παρ. 2 του άρθρου 15 
του Π.Δ/τος 166/89, με το βαθμό που έχουν, στον Κλάδο ΤΕ1 
Γραφικών Τεχνών του Εθνικού Τυπογραφείου, επειδή ζήτησαν 
την κατάταξη αυτή με αίτησή τους κατ’ εφαρμογή της σχετικής 
διάταξης του Οργανισμού. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 14 Ιουνίου 1989 

Ο ΥΠΟΥΡΓΟΣ 

ΑΝ. ΠΕΠΟΝΗΣ 

- ♦ - 

Αριθ. 15489 (2) 

Κήρυξη υποχρεωτικής της από 10.4.89 ΣΣΕ Προσωπικού Πρα- 
κτορειακών και Ναυτιλιακών Υπαλλήλων Ποντοπλοΐας Αθη¬ 
νών - Πειραιά - Περιχώρων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 3239/55., 

2. Την γνώμη που εξέφρασε το Ανώτατο Συμβούλιο Εργασίας 
κατά τη συνεδρίαση αυτού της 14.6.89. 

3. Τα στοιχεία του φακέλου από τα οποία προκύπτει ότι,συ¬ 
ντρέχουν οι αριθμητικές προϋποθέσεις για την κήρυξη υποχρεω¬ 
τικής της πιο πάνω ΣΣΕ, δηλαδή ότι οι δεσμευόμενοι εργοδότες 
απασχολούν τα 3/5 των εργαζομένων στην Ελλάδα, αποφασί¬ 
ζουμε: 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


1. Κηρύσσουμε υποχρεωτική την από 10.4.89 ΣΣΕ Προσω¬ 
πικού Πρακτορειακών και Ναυτιλιακών Υπαλλήλων Ποντο- 
πλοΐας Αθηνών - Πειραιά - Περιχώρων για όλους τους εργοδότες 
και εργαζόμενους του επαγγέλματος, που αφορά αυτή. 

2. Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 15 Ιουνίου 1989 

Ο ΥΠΟΥΡΓΟΣ 

ΓΕΩΡ. ΓΕΝΝΗΜΑΤΑ* 



Αριθ. 15369 (3) 

Κήρυξη υποχρεωτικής της από 17.4.89 ΣΣΕ Προσ/κού ΟΤΑ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 3239/55. 

2. Την γνώμη που εξέφρασε το Ανώτατο Συμβούλιο Εργασίας 
κατά τη συνεδρίαση αυτού της 1.6.89. 

3. Τα στοιχεία του φακέλου από τα οποία προκύπτει ότι συ¬ 
ντρέχουν οι αριθμητικές προϋποθέσεις για την κήρυξη υποχρεω¬ 
τικής της πιο πάνω ΣΣΕ, δηλαδή ότι οι δεσμευόμενοι εργοδότες 
απασχολούν τα 3/5 των εργαζομένων στην Ελλάδα. 

4. Την υπ’ αριθμ. 98130/88 (ΦΕΚ 859 τ.Β' της 24.11.88) 
απόφαση Υπουργού Εργασίας (Μεταβίβαση αρμοδιοτήτων του 
Υπουργού Εργασίας και εξουσία υπογραφής στον Υφυπουργό 
κ.λπ.), αποφασίζουμε: 

1. Κηρύσσουμε υποχρεωτική την από .17.4-89 ΣΣΕ Προσ/ 
κού ΟΤΑ για όλους τους εργοδότες και εργαζόμενους του επαγ¬ 
γέλματος, που αφορά αυτή. 

2. Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δήμοσιευθεί στην Εφημερίδα της Κυβερ¬ 
νήσεως. 

Αθήνα, 2 Ιουνίου 1989 


Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 


♦ 


Αριθ. 19021 (4) 

Συγκρότηση επιτροπής παραλαβής υλικών εργασιών της Γ.Γ.Α. 


Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν. 397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του άρθρου 4 παρ. 2 και 13 του Νόμου 1232/82 «επανα¬ 
φορά σε ισχύ τροποποίηση και συμπλήρωση των διατάξεων του 
Ν.Δ. 4352/64 και άλλες διατάξεις». 

γ) Του Π.Δ. 77/85 «περί του Οργανισμού της Γενικής Γραμ¬ 
ματείας Αθλητισμού». 

δ) Του Ν. 1558/85 «Κυβέρνηση και Κυβερνητικά Όργανα». 

2. Το άρθρο 7 παρ. 2 της 45257/16.4.82 απόφασης του 
Υπουργού Προεδρίας της Κυβέρνησης «περί αναμορφώσεως συλ¬ 
λογικών οργάνων γνωμοδοτικής και αποφασιστικής αρμοδιότη¬ 
τας του Υπουργείου Προεδρίας Κυβερνήσεως». 

3. Το αριθμ. 6933/24.5.83 έγγραφο της Δ/νσης Δ/κού του 
Υπουργείου Προεδρίας Κυβερνήσεως. 

4. Την αριθμ. 14810/10.5.89 απόφαση της Υπουργού Πολι¬ 
τισμού «Εκχώρηση αρμοδιοτήτων στο Γενικό Γραμματέα Αθλη¬ 


τισμού». 

5. Την ανάγκη ανασυγκρότησης της Επιτροπής παραλαβής 
υλικών και εργασιών λόγω λήξης της θητείας της την 19.6.89, 
αποφασίζουμε: 

Συγκροτούμε τριμελή Επιτροπή παραλαβής υλικών και εργα¬ 
σιών της Γ ενικής Γ ραμματείας Αθλητισμού από τους κατωτέρω: 

1. Ιωάννης Περτσουλάκης με Α' Βαθμό του Κλάδου ΔΕΙ με 
αναπληρωτή του, τον Γεράσιμο Μακρυγιάννη με Β’ Βαθμό του 
ίδιου κλάδου. 

2. Γιαννούλα Κωνσταντοπούλου με Β’ Βαθμό του Κλάδου 
ΠΕΙ με αναπληρωτή της την Μαρία Βασιλείου με Β' Βαθμό του 
ίδιου κλάδου. 

3. Μαρία Ηλιοπούλου με Α' Βαθμό του Κλάδου ΠΕΙ με ανα¬ 
πληρωτή της την Βασιλική Μερτύρη με Β' Βαθμό του ίδιου κλά¬ 
δου. 

Έργο της Επιτροπής θα είναι η ποιοτική και ποσοτική παρα¬ 
λαβή του κάθε φύσεως προμηθευόμενου υλικού αναλώσιμου ή 
μη, καθώς και η ποιοτική παραλαβή της εργασίας που εκτελείται 
κάθε φορά, αξίας άνω των πέντε χιλιάδων (5.000) δραχμών για 
τις ανάγκες της Γενικής Γραμματείας Αθλητισμού. 

Αν απαιτούνται για την παραλαβή ειδικές γνώσεις στην Επι¬ 
τροπή μπορεί να μετέχει κατά περίπτωση ένα ακόμη μέλος ειδικό 
για τα συγκεκριμένα υλικά ή τις εργασίες. 

Η θητεία της Επιτροπής αρχίζει από 19.6.89 και λήγει στις 
18.6.90. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως σύμφωνα με τις διατάξεις του άρθρου 10 του Νόμου 
1232/82. 

Αθήνα, 16 Ιουνίου 1989 

Με εντολή Υπουργού 
Ο Γενικός Γραμματέας 
ΓΕΩΡΓΙΟΣ ΚΑΣΙΜΑΤΗΣ 

-♦- 

Αριθ. Β2/25060/4295/89 (5) 

Κανονιστικές ρυθμίσεις εφαρμογής του Π.Δ. 57/89. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 7 του Π.Δ. 57/1989, που αφορά 
στην προσαρμογή της ελληνικής νομοθεσίας προς τις διατάξεις 
της οδηγίας του Συμβουλίου των Ευρωπαϊκών Κοινοτήτων 74/ 
561/ΕΟΚ της 12ης Νοεμβρίου 1974 «περί προσβάσεως στο' 
επάγγελμα του μεταφορέα εμπορευμάτων στον τομέα των εσωτε¬ 
ρικών και διεθνών οδικών εμπορευματικών μεταφορών, όπως 
τροποποιήθηκε με την Οδηγία 80/1176/ΕΟΚ της 4ης Δεκεμ¬ 
βρίου 1980». 

2. Την ανάγκη διευκόλυνσης των Ελλήνων αυτοκινητιστών ν’ 
αποκτήσουν άδεια άσκησης του επαγγέλματος του οδικού μετα¬ 
φορέα εμπορευμάτων για εθνικές ή διεθνείς μεταφορές, σύμφωνα 
με τις διατάξεις της παραγρ. 1 και παροχής δυνατότητας σε φυ¬ 
σικά πρόσωπα και επιχειρήσεις να εισέλθουν στο επάγγελμα 
αυτό, όπως οι ίδιες αυτές διατάξεις ορίζουν, αποφασίζουμε: 

Καθορίζουμε τον τρόπο και τη διαδικασία χορήγησης και 
αφαίρεσης αδειών άσκησης του επαγγέλματος του οδικού μετα- 
• φορέα εμπορευμάτων, τον τρόπο και τη διαδικασία διαπίστωσης 
των προϋποθέσεων της αξιοπιστίας και οικονομικής επιφάνειας, 
τον τύπο και τη διαδικασία χορήγησης πιστοποιητικού επαγγελ¬ 
ματικής ικανότητας, ως και ορισμένες λεπτομέρειες, αναγκαίες 
για την εφαρμογή του Π.Δ. 57/1989, ως ακολούθως: 

ΚΕΦΑΛΑΙΟ Α 

ΑΔΕΙΕΣ ΑΣΚΗΣΗΣ ΕΠΑΓΓΕΛΜΑΤΟΣ ΟΔΙΚΟΥ 
ΜΕΤΑΦΟΡΕΑ ΕΜΠΟΡΕΥΜΑΤΩΝ 

1. Κάθε φυσικό πρόσωπο και κάθε επιχείρηση που επιθυμεί να 
εισέλθει στο επάγγελμα του οδικού μεταφορέα εμπορευμάτων 
υποβάλλει σχετική αίτηση στην αρμόδια νομαρχιακή Υπηρεσία 
Συγκοινωνιών, με βάση τον τόπο κατοικίας ή μόνιμης διαμονής 
του φυσικού προσώπου ή της έδρας της επιχείρησης. 

2. Η αρμόδια Υπηρεσία Συγκοινωνιών χορηγεί στο φυσικό 
πρόσωπο ή στην επιχείρηση άδεια άσκησης του επαγγέλματος 
του οδικού μεταφορέα εμπορευμάτων, αφού διαπιστώσει, ότι 
πληρούνται όλες οι απαιτούμενες από το Π.Δ. 57/1989 προϋπο¬ 
θέσεις, σύμφωνα με τα οριζόμενα στα επόμενα κεφάλαια της πα¬ 
ρούσας απόφασης και τις ακόλουθες διακρίσεις: 

α) Στα φυσικά πρόσωπα και στις επιχειρήσεις που ασκούσαν το 
επάγγελμα του οδικού μεταφορέα εμπορευμάτων, σύμφωνα με 
την Ελληνική νομοθεσία μέχρι 31 Δεκεμβρίου 1980 χωρίς την 
υποχρέωση ν’ αποδείξουν ότι πληρούν τις προϋποθέσεις των Κε¬ 
φαλαίων Β, Γ και Δ της παρούσας. 

Τα φυσικά πρόσωπα για τη χορήγηση της υπόψη άδειας πρέ¬ 
πει να υποβάλλουν μαζί με σχετική αίτηση επικυρωμένα φωτοα¬ 
ντίγραφα αδειών κυκλοφορίας Φ.Δ.Χ. αυτοκινήτων ή βεβαίωση 
αρμόδιας Υπηρεσίας Συγκοινωνιών, από τα οποία ν’ αποδεικνύε- 
ται, ότι ο αϊτών ήταν εκμεταλλευτής αυτ/των δημοσίας χρήσεως 
κατά πλήρες δικαίωμα κυριότητας ή κατά ιδανικό μερίδιο εξ 
αδιαιρέτου -και παρακρατηθείσης έτι της κυριότητας υπό του 
πωλητού μέχρις εξοφλήσεως του τιμήματος- είτε ως μεμονωμέ¬ 
νος αυτ/στής, είτε ως συμμετέχων σε μεταφορική επιχείρηση που 
λειτουργούσε νόμιμα μέχρι την παραπάνω ημερομηνία, εξακο¬ 
λουθούν δε μέχρι την ημερομηνία υποβολής της αίτησης να είναι 
εκμεταλλευτής Φ.Δ.Χ. αυτοκινήτων κατά την έννοια των παρα¬ 
πάνω διατάξεων. 

Οι επιχειρήσεις για τή χορήγηση της υπόψη άδειας πρέπει να 
υποβάλλουν μαζί με σχετική αίτηση βεβαίωση αρμόδιας Υπηρε¬ 
σίας Συγκ/νιών, από την οποία να αποδεικνύεται ότι η αιτούσα 
ήταν μέχρι την 31.12.80 μεταφορική επιχείρηση, σύμφωνα με 
την Ελληνική Νομοθεσία, εξακολουθεί δε και σήμερα να υφίστα- 
ται και να λειτουργεί νόμιμα ως μεταφορική επιχείρηση. 

Οι παραπάνω άδειες άσκησης του επαγγέλματος του οδικού 
μεταφορέα εμπορευμάτων χορηγούνται, ως εθνικών ή διεθνών 
μεταφορών, σύμφωνα με την αίτηση του ενδιαφερομένου. 

Μεταφορείς της κατηγορίας αυτής, στους οποίους θα χορηγη¬ 
θεί άδεια εθνικών μεταφορών, μπορούν, με νεώτερη αίτησή τους, 
ν’ αποκτήσουν άδεια διεθνών μεταφορών, εφόσον, νομίμως, πρό¬ 
κειται να διενεργούν διεθνείς μεταφορές. 

β) Στα φυσικά πρόσωπα και στις επιχειρήσεις που ασκούσαν το 
επάγγελμα του οδικού μεταφορέα εμπορευμάτων, σύμφωνα με 
την Ελληνική Νομοθεσία μέχρι την ισχύ του Π.Δ. 57/89, εφόσον 
συντρέχουν οι προϋποθέσεις των Κεφαλαίων Β, Γ και Δ της πα¬ 
ρούσας. 

Τα φυσικά αυτά πρόσωπα και οι επιχειρήσεις για την χορή¬ 
γηση της υπόψη άδειας, πρέπει να συνυποβάλλουν μαζί με τα.δι- 
καιολογητικά που προβλέπονται από τα Κεφάλαια Β, Γ και Δ της 
παρούσας και τα δικαιολογητικά που απαιτούνται για την περί¬ 
πτωση (α) της παραγράφου 2 του παρόντος, στα οποία θ’ αναφέ- 
ρονται οι κρίσιμες ημερομηνίες άσκησης επαγγέλματος ή επιχεί¬ 
ρησης οδικού μεταφορέα. 

Οι χορηγούμενες στα παραπάνω πρόσωπα άδειες άσκησης του 
επαγγέλματος του οδικού μεταφορέα εμπορευμάτων είναι εθνι¬ 
κών ή διεθνών μεταφορών. 

Ο χαρακτηρισμός των αδειών αυτών γίνεται για μεν τα φυσικά 
πρόσωπα από το πιστοποιητικό επαγγελματικής ικανότητας που 


κατέχουν, για δε τις μεταφορικές επιχειρήσεις από το πιστοποιη¬ 
τικό επαγγελματικής ικανότητας που κατέχει το φυσικό πρό¬ 
σωπο που έχει υποδειχθεί από αυτή να διευθύνει πραγματικά και 
μόνιμα τις δραστηριότητες της. 

γ) Στα φυσικά πρόσωπα και στις επιχειρήσεις που επιθυμούν 
να εισέλθουν στο επάγγελμα του οδικού μεταφορέα εμπορευμά¬ 
των, σύμφωνα με το Π.Δ. 57/1989 εφόσον συντρέχουν οι προϋ¬ 
ποθέσεις των Κεφαλαίων Β, Γ και Δ της παρούσας ή εφόσον υπο¬ 
δείξουν με υπεύθυνη δήλωση σύμφωνα με το άρθρο 8 του Ν. 
1599/86, ένα τουλάχιστον φυσικό πρόσωπο που να διευθύνει 
πραγματικά και μόνιμα τις δραστηριότητές τους, το οποίο πληροί 
τις προϋποθέσεις των Κεφαλαίων Β και Δ της παρούσας. 

Οι χορηγούμενες άδειες άσκησης επαγγέλματος οδικού μετα¬ 
φορέα χαρακτηρίζονται εθνικών ή διεθνών μεταφορών, ανάλογα 
με το πιστοποιητικό επαγγελματικής ικανότητας που τα φυσικά 
πρόσωπα κατέχουν. 

ΚΕΦΑΛΑΙΟ Β 
ΑΞΙΟΠΙΣΤΙΑ 

1. Για να διαπιστωθεί, ότι συντρέχει η προϋπόθεση της αξιοπι¬ 
στίας φυσικού προσώπου, που επιθυμεί να εισέλθει στο επάγ¬ 
γελμα του οδικού μεταφορέα εμπορευμάτων, κατά την έννοια 
των διατάξεων του Π.Δ. 57/89, υποβάλλονται στην αρμόδια 
Υπηρεσία Συγκοινωνιών: 

α) Αντίγραφο ποινικού μητρώου τύπου Β’, από το οποίο προ¬ 
κύπτει ότι δεν έχει καταδικαστεί, κατά την τελευταία δεκαετία 
από την ημερομηνία υποβολής της αίτησής του, για λαθρεμπο¬ 
ρία, εμπορία ή χρήση ναρκωτικών, σωματεμπορία, ανθρωποκτο¬ 
νία από πρόθεση, απόπειρα ανθρωποκτονίας από πρόθεση, 
απάτη, κλοπή, πλαστογραφία και ληστεία. 

β) Υπεύθυνη δήλωση, σύμφωνα με το άρθρο 8 του Ν. 1599/ 
1986 με την οποία δηλώνει ότι: 

αα) Δεν έχει τιμωρηεί για καθ’ υποτροπή παραβάσεις του Νό¬ 
μου για τις εμπορευματικές μεταφορές ή άλλων διατάξεων που 
αφορούν στις μεταφορές αυτές ή διατάξεων φορολογικής νομοθε¬ 
σίας και τελωνειακού κώδικα, έπειτα από πρόταση του αρμόδιου 
για τις μεταφορές αυτές κρατικού φορέα. 

ββ) Δεν έχει παραβεί διατάξεις που αφορούν στις γενικές ειδι¬ 
κές. υποχρεώσεις για την ασφάλιση των οχημάτων. 

γγ) Δεν έχει καταδικαστεί για καθ’ υποτροπή παραβάσεις των 
διατάξεων της εργατικής νομοθεσίας ή διατάξεων σχετικών με 
την κοινωνική ασφάλιση των εργαζομένων έπειτα από πρόταση 
του αρμόδιου για τις εργατικές παραβάσεις ή την κοινωνική 
ασφάλιση, αντίστοιχα κοινωνικού φορέα. 

δδ) Δεν έχει κηρυχθεί σε πτώχευση. 

εε) Δεν έχει τιμωρηθεί με αφαίρεση της άδειας οδήγησης μέσω 
του Συστήματος ΣΕΣΟ δύο (2) φορές τουλάχιστον κατά την τε¬ 
λευταία πενταετία από την ημερομηνία υποβολής της αίτησής 
του. 

2. Σε περίπτωση που μία επιχείρηση επιθυμεί να εισέλθει στο 
επάγγελμα του οδικού μεταφορέα εμπορευμάτων οφείλει να υπο¬ 
δείξει με υπεύθυνη δήλωση του νόμιμου εκπροσώπου της, σύμ¬ 
φωνα με το άρθρο 8 του Ν. 1599/1986, ένα τουλάχιστον από τα 
φυσικά πρόσωπα που διευθύνουν πραγματικά και μόνιμα τις δρα¬ 
στηριότητές της και το οποίο πληροί την προϋπόθεση της αξιοπι- 4 
στίας, όπως διαπιστώνεται από τα αποδεικτικά στοιχεία της πα- 
ραγρ. 1, τα οποία οφείλει να συνυποβάλει, με τη σχετική αίτησή 
της, η επιχείρηση. 




4902 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ Γ 

ΟΙΚΟΝΟΜΙΚΗ ΕΠΙΦΑΝΕΙΑ 

1. Για να διαπιστωθεί ότι συντρέχει η προϋπόθεση της οικονο¬ 
μικής επιφάνειας υποβάλλεται στην αρμόδια Υπηρεσία Συγκοι¬ 
νωνιών βεβαίωση πιστωτικού φορέα (Τράπεζας, Ταχυδρομικού 
Ταμιευτηρίου) ότι το φυσικό πρόσωπο ή η επιχείρηση έχει λογα¬ 
ριασμό Ταμιευτηρίου ύψους τουλάχιστον πεντακοσίων χιλιάδων 
(500.000) δραχμών στο όνομά του. 

2. Ο λογαριασμός Ταμιευτηρίου διατηρείται υποχρεωτικά σ’ 
όλη τη διάρκεια άσκησης επαγγέλματος του οδικού μεταφορέα 
εμπορευμάτων από το φυσικό πρόσωπο ή την επιχείρηση, το δε 
ύψος του δεν επιτρέπεται να κατέλθει κάτω από το ποσόν των πε¬ 
ντακοσίων χιλιάδων (500.000) δραχμών. 

ΚΕΦΑΛΑΙΟ Δ 

ΕΠΑΓΓΕΛΜΑΤΙΚΗ ΙΚΑΝΟΤΗΤΑ 

1. Για να διαπιστωθεί ότι συντρέχει η προϋπόθεση της επαγ¬ 
γελματικής ικανότητας φυσικού προσώπου, που επιθυμεί να ει- 
σέλθει στο επάγγελμα του οδικού μεταφορέα εμπορευμάτων κατά 
την έννοια του Π.Δ. 57/89, υποβάλλεται στην αρμόδια Υπηρε¬ 
σία Συγκοινωνιών ΠΙΣΤΟΠΟΙΗΤΙΚΟ ΕΠΑΓΓΕΛΜΑΤΙΚΗΣ 
ΙΚΑΝΟΤΗΤΑΣ, όπως το συνημμένο στην παρούσα απόφαση 
υπόδειγμα: 

2. Για να διαπιστωθεί ότι συντρέχει η προϋπόθεση επαγγελμα¬ 
τικής ικανότητας επιχείρησης που επιιθυμεί να εισέλθει στο επάγ¬ 
γελμα του οδικού μεταφορέα εμπορευμάτων, σύμφωνα με τις πα¬ 
ραπάνω διατάξεις, υποβάλλεται στην αρμόδια Υπηρεσία Συγκοι¬ 
νωνιών υπεύθυνη δήλωση του νόμιμου εκπροσώπου της, σύμ-^ 
φωνα με το άρθρο 8 του Ν. 1599/86, με την οποία θα υποδει¬ 
κνύει ένα φυσικό πρόσωπο που διευθύνει πραγματικά και μόνιμα 
τις δραστηριότητές της και το οποίο θα κατέχει ΠΙΣΤΟΠΟΙΗ¬ 
ΤΙΚΟ ΕΠΑΓΓΕΛΜΑΤΙΚΗΣ ΙΚΑΝΟΤΗΤΑΣ. 

3. ΠΙΣΤΟΠΟΙΗΤΙΚΟ ΕΠΑΓΓΕΛΜΑΤΙΚΗΣ ΙΚΑΝΟΤΗ¬ 
ΤΑΣ χορηγείται εφόσον διαπιστωθεί η γνώση από τον ενδιαφερό¬ 
μενο, φυσικό πρόσωπο, των θεμάτων που αναφέρονται στο πα¬ 
ράρτημα του άρθρου 8 του Π.Δ. 57/89 και ειδικότερα: 

α) Τα φυσικά πρόσωπα τα οποία μετά την 31η Δεκεμβρίου 
1980 και μέχρι την ισχύ του Π.Δ. 57/89 έχουν εισέλθει στο 
επάγγελμα του οδικού μεταφορέα εμπορευμάτων, σύμφωνα με 
την ελληνική νομοθεσία ή έχουν οριστεί να διευθύνουν πραγμα¬ 
τικά και μόνιμα τις δραστηριότητες μεταφορικής επιχείρησης που 
λειτουργούσε νόμιμα σύμφωνα με την ελληνική νομοθεσία, οφεί¬ 
λουν ν’ αποδείξουν την επαγγελματική τους ικανότητα μέχρι και 
την 30η Σεπτεμβρίου 1990, με επιτυχείς εξετάσεις σε ειδικές 
επιτροπές που ορίζονται για το σκοπό αυτό με απόφαση του 
Υπουργού Μεταφορών και Επικοινωνιών. 

β) Τα φυσικά πρόσωπα, τα οποία δεν έχουν εισέλθει στο επάγ¬ 
γελμα του οδικού μεταφορέα εμπορευμάτων, σύμφωνα με την ελ¬ 
ληνική νομοθεσία, μέχρι την ισχύ του Π.Δ. 57/89 οφείλουν ν’ 
αποδείξουν την επαγγελματική τους ικανότητα με επιτυχείς εξε¬ 
τάσεις στις ίδιες επιτροπές, των οποίων το έργο θ’ ασκείται μέχρι 
την έναρξη λειτουργίας των Ειδικών Σχολών Επαγγελματικής 
Κατάρτισης Μεταφορέων (ΣΕΚΑΜ). 

γ) Τα φυσικά πρόσωπα της περιπτ. (α) της παραγράφου 3 του 
παρόντος Κεφαλαίου, συνυποβάλλουν με την αίτησή τους, κατά 
τη διαδικασία που προβλέπεται από την παράγραφο 9 του παρό¬ 
ντος και δικαιολογητικά (επικυρωμένα φωτ/φα αδειών κυκλοφο¬ 
ρίας ή βεβαίωση αρμόδιας υπηρεσίας Συγκ/νιών), προκειμένου 
να αποδείξουν την άσκηση του επαγγέλματος του οδικού μεταφο¬ 
ρέα εμπορευμάτων από 31 Δεκεμβρίου 1980 μέχρι την ισχύ του 
Π.Δ. 57/89. 


δ) Τα φυσικά πρόσωπα της περιπτ. (β) της παραγράφου 3 του 
παρόντος Κεφαλαίου, πρέπει να διαθέτουν πρακτική εμπειρία 
τουλάχιστον ενός (1) έτους σε επιχείρηση μεταφορών. Το γεγονός 
αυτό αποδεικνύεται με την υποβολή, μαζί με την αίτησή τους, βε¬ 
βαίωσης της επιχείρησης, από την οποία ν’ αποδεικνύεται η συ¬ 
γκεκριμένη δραστηριότητα του φυσικού προσώπου στη μεταφο¬ 
ρική επιχείρηση. 

4. Οι κάτοχοι πτυχίων Ανωτάτων Σχολών Νομικών και Οικο¬ 
νομικών Επιστημών, οι κάτοχοι διπλωμάτων Πολυτεχνείου, κα¬ 
θώς και οι κάτοχοι πτυχίων αναλογών Σχολών της Ανώτερης 
Εκπαίδευσης, δύνανται να απαλλαγούν από την υποχρέωση της 
υποβολής τους σε εξετάσεις, για τη διαπίστωση της επαγγελμα¬ 
τικής τους ικανότητας, εφόσον προσκομίσουν στην αρμόδια επι¬ 
τροπή εξετάσεων νόμιμα επικυρωμένο αντίγραφο του πτυχίου 
τους ή του διπλώματος τους. 

5. Η ύλη των εξετάσεων θα περιέχεται σε βιβλίο που θα περι¬ 
λαμβάνει ανάλυση των θεμάτων, που αναφέρονται στο Παράρ¬ 
τημα 8 του Π.Δ. 57/89. 

Μέχρι τη συγγραφή του βιβλίου αυτού, τα φυσικά πρόσωπα 
που επιθυμούν να αποκτήσουν το πτυχίο επαγγελματικής ικανό¬ 
τητας μπορούν ν’ αποκτήσουν τις απαιτούμενες γνώσεις, παρα¬ 
κολουθώντας ειδικά ταχύρρυθμα επιμορφωτικά σεμινάρια που θα 
διοργανώνει το Υπουργείο Μεταφορών και Επικοινωνιών. 

6. Για τη συμμετοχή στις εξετάσεις τα ενδιαφερόμενα φυσικά 
πρόσωπα των περιπτ. (α) και (β) της παραγράφου 3, πρέπει να 
υποβάλλουν απολυτήριο υποχρεωτικής εκπαίδευσης, τουλάχι¬ 
στον δημοτικού σχολείου, νόμιμα επικυρωμένο. 

7. Τα πιστοποιητικά επαγγελματικής ικανότητας, ανάλογα με 
την εξεταζόμενη ύλη, διακρίνονται σε εθνικών μεταφορών και διε¬ 
θνών μεταφορών. 

8. Φυσικό πρόσωπο, που έχει αποκτήσει πιστοποιητικό επαγ¬ 
γελματικής ικανότητας εθνικών μεταφορών, δύναται ν’ αποκτή¬ 
σει το αντίστοιχο διεθνών μεταφορών, ύστερα από επιτυχείς εξε¬ 
τάσεις στις Ειδικές Επιτροπές του Κεφαλαίου Ε' της παρούσας. 

9. Τα πιστοποιητικά επαγγελματικής ικανότητας χορηγού¬ 
νται κατά την ακόλουθη διαδικασία: 

α) Οι αρμόδιες νομαρχιακές Υπηρεσίες του Υπουργείου Μετα¬ 
φορών και Επικοινωνιών, αφού ελέγξουν την πληρότητα των δι- 
καιολογητικών, που τα ενδιαφερόμενα φυσικά πρόσωπα οφείλουν 
να συνυποβάλουν με την αίτησή τους, αποστέλουν την 1η και 16η 
ημέρα κάθε μηνός, κατάσταση στην αρμόδια Κεντρική Υπηρεσία 
του Υπουργείου αυτού, στην οποία αναγράφονται τα ονοματεπώ¬ 
νυμά τους και το είδος του πιστοποιητικού επαγγελματικής ικα¬ 
νότητας, (εθνικών ή διεθνών μεταφορών), το οποίο δικαιούνται ή 
επιθυμούν ν’ αποκτήσουν. 

β) Η αρμόδια Κεντρική υπηρεσία καταρτίζει, με βάση τον 
αριθμό των ενδιαφερομένων, προγράμματα σεμιναρίων ταχύρ¬ 
ρυθμης επιμόρφωσής τους και συγχρόνως κατανέμει τους υποψή¬ 
φιους σε επιμέρους καταστάσεις, τις οποίες αποστέλει στις ειδικές 
εξεταστικές επιτροπές του Κεφαλαίου Ε'. 

γ) Μετά την πραγματοποίηση των σεμιναρίων ταχύρρυθμης 
επιμόρφωσής τους, οι ενδιαφερόμενοι προσέρχονται για εξέταση 
στις ειδικές εξταστικές επιτροπές, σύμφωνα με σχετικές ανακοι¬ 
νώσεις, που θα έχουν τοιχοκολληθεί στις αρμόδιες νομαρχιακές 
Υπηρεσίες πριν από την έναρξη των σεμιναρίων και στις οποίες θ’ 
αναγράφεται το ονοματεπώνυμό τους, η ημερομηνία και ο τόπος 
εξέτασής τους. 

ΚΕΦΑΛΑΙΟ Ε' 

ΕΞΕΤΑΣΤΙΚΕΣ ΕΠΙΤΡΟΠΕΣ 

1. Με απόφαση του Υπουργού Μεταφορών και Επικοινωνιών 
συγκροτούνται στην Κεντρική Υπηρεσία του Υπουργείου ειδικές 

τριμελείς επιτροπές εξέτασης υποψηφίων για την είσοδο στο 
επάγγελμα του οδικού μεταφορέα εμπορευμάτων. 

2. Μέλη των Επιτροπών αυτών ορίζονται υποχρεωτικά υπάλ¬ 
ληλοι του Υπουργείου Μεταφορών και Επικοινωνιών, βαθμού Α’, 
των Κλάδων ΠΕ, με ισάριθμους αναπληρωτές τους, οι οποίοι, 
λόγω ειδικών γνώσεων και εμπειρίας, δύνανται ν’ ασκήσουν κα¬ 
θήκοντα εξεταστών στα θέματα που αναφέρονται στο Παράρτημα 
8 του Π.Δ. 57/1989. 

Ένα εκ των μελών της ασκεί καθήκοντα Προέδρου. 

3. Γραμματείς των Επιτροπών ορίζονται υπάλληλοι οποιουδή- 
ποτε βαθμού, εκ των κλάδων ΔΕ. 

4. Έργο των Επιτροπών είναι η εξέταση των υποψηφίων για 
να εισέλθουν στο επάγγελμα του οδικού μεταφορέα εμπορευμά¬ 
των και η χορήγηση σ’ όσους επιτυγχάνουν πιστοποιητικών 
επαγγελματικής ικανότητας κατά την ακόλουθη διαδικασία: 

α) Οι Γραμματείς των Επιτροπών παραλαμβάνουν τις κατα¬ 
στάσεις των υποψηφίων, που αποστέλλει σ’ αυτές η αρμόδια Κε¬ 
ντρική Υπηρεσία του Υπουργείου, ενημερώνουν τον Πρόεδρο και 
μεριμνούν για την ρύθμιση κάθε λεπτομέρειας, αναγκαίας για την 
ομαλή διεξαγωγή των εξετάσεων. 

β) Οι υποψήφιοι εξετάζονται προφορικά και βαθμολογούνται 
και από τα τρία μέλη της Επιτροπής, με βαθμούς από 1 μέχρι 
10. Επιτυγχάνει όποιος συγκεντρώνει, συνολικά, 15 τ'*"-Ανί¬ 
ατον μονάδες. 

γ) Μετά την εξέταση όλων των υποψηφίων, οι Γραμματείς των 
Επιτροπών συντάσσουν δύο καταστάσεις. 

Η μία περιλαμβάνει τα ονοματεπώνυμα των επιτυχόντων και 
η άλλη τα ονοματεπώνυμα των αποτυχόντων. 

Και οι δύο καταστάσεις, με ισάριθμα πιστοποιητικά επαγγελ¬ 
ματικής ικανότητας για τους επιτυχόντες, τα οποία έχουν υπο¬ 
γραφεί από τον πρόεδρο, τα μέλη και το γραμματέα, αποστέλλο- ' 
νται στην αρμόδια Κεντρική Υπηρεσία του Υπουργείου, η οποία, 
χωρίς καθυστέρηση, τα προωθεί στις αρμόδιες νομαρχιακές Υπη¬ 
ρεσίες. 

5. Όσοι αποτυγχάνουν στις εξετάσεις έχουν δικαίωμα να ζη- 
τούνεπανεξέταση, υποβάλοντας σχετική αίτηση στην αρμόδια νο¬ 
μαρχιακή Υπηρεσία, η οποία, ακολουθώντας τη σχετική διαδικα¬ 
σία του παρόντος κεφαλαίου, αναγράφει τον υποψήφιο για επανε¬ 
ξέταση στην κατάσταση του επόμενου, από την υποβολή της, δε¬ 
καπενθήμερου. 

6. Υποψήφιοι, που αποκτούν πιστοποιητικό επαγγελματικής 
ικανότητας για εθνικές μεταφορές, δύνανται να εξεταστούν για 
την απόκτηση πιστοποιητικού επαγγελματικής ικανότητας για 
διεθνείς μεταφορές μετά παρέλευση ενός μηνός από την ημερομη¬ 
νία της επιτυχούς εξέτασής τους για το πιστοποιητικό εθνικών 
μεταφορών. 

ΚΕΦΑΛΑΙΟ ΣΤ' 

ΤΕΛΙΚΕΣ ΔΙΑΤΑΞΕΙΣ 

1. Τα δελτία που χρησιμοποιούνται για την πιστοποίηση της 
επαγγελματικής ικανότητας και της κατοχής άδειας άσκησης 
του επαγγέλματος οδικού μεταφορέα εμπορευμάτων, έχουν δια¬ 
στάσεις και μορφή ως το συνημμένο υπόδειγμα. 

2. Οι κάτοχοι των πιστοποιητικών επαγγελματικής ικανότη¬ 
τας και των αδειών άσκησης επαγγέλματος οδικού μεταφορέα 
εμπορευμάτων, υποχρεούνται στη διαφύλαξη των δελτίων σε 
καλή κατάσταση. 

Σε περίπτωση που κάτοχος πιστοποιητικού επαγγελματικής 
ικανότητας ή άδειας άσκησης επαγγέλματος οδικού μεταφορέα 
εμπορευμάτων, πεθάνει ή καταστεί φυσικά ή νομικά ανίκανος να 
ασκεί τα καθήκοντά του ή εγκαταλείψει την επιχείρηση για 
οποιονδήποτε λόγο, πρέπει σε χρονικό διάστημα ενός (1) μηνός 
να καταθέσει τα παραπάνω δελτία στην αρμόδια υπηρεσία Συ¬ 


γκοινωνιών ή οι νόμιμοι κληρονόμοι του σε περίπτωση θανάτου 
αυτού. 

Στις περιπτώσεις αυτές η αρμόδια υπηρεσία Συγκοινωνιών φυ¬ 
λάσσει τα δελτία αυτά στο φάκελλο του κατόχου τους και ενημε¬ 
ρώνει παράλληλα τη διεύθυνση εμπορευματικών μεταφορών και 
τη διεύθυνση του Κ.Η.Υ. 

3. Με απόφαση του οικείου Νομάρχη, είναι δυνατή, ή εξακο¬ 
λούθηση λειτουργίας μεταφορικής Επιχείρησης προσωρινά για 
ένα (1) έτος, σε περίπτωση θανάτου, φυσικής ή νομικής ανικανό¬ 
τητας, του φυσικού προσώπου που κατέχει, την άδεια άσκησης 
του επαγγέλματος οδικού μεταφορέα εμπορευμάτων ή του φυσι¬ 
κού προσώπου που έχει οριστεί να διευθύνει πραγματικά και μό¬ 
νιμα τις δραστηριότητες της επιχείρησης, σύμφωνα με το Π.Δ. 
57/89. 

Η παραπάνω προθεσμία δύναται να παραταθεί για έξι (6) 
ακόμη μήνες, με απόφαση του οικείου Νομάρχη, σε περίπτωση 
διαπίστωσης από την αρμόδια υπηρεσία Συγκ/νιών ότι η υπόψη 
επιχείρηση έχει ανειλλημένες μεταφορικές υποχρεώσεις, ώστε η 
τυχόν διακοπή της λειτουργίας της θα επιφέρει σ’ αυτήν ανεπα¬ 
νόρθωτη οικονομική βλάβη ή θα παρεμποδιστεί η ομαλή διακί¬ 
νηση προϊόντων ή αγαθών που προορίζονται για την εξυπηρέτηση 
κοινωνικών αναγκών (Κρατικά Εφόδια, περιπτώσεις Έκτακτης 
Ανα'ι'κης κλπ.). 

4. Με απόφαση του οικείου Νομάρχη ορίζεται προθεσμία μέχρι 
έξι (6) μηνών για την αντικατάσταση του φυσικού προσώπου το 
οποίο εγκαταλείπει την επιχείρηση, τις δραστηριότητες της 
οποίας διευθύνει πραγματικά και μόνιμα. 

5. Σε περίπτωση που δεν εφαρμοστούν τα αναφερόμενα στις 
παραγράφους 2, 3 και 4 του παρόντος Κεφαλαίου, η αρμόδια 
Υπηρεσία Συγκοινωνιών αφαιρεί τις άδειες κυκλοφορίας και τις 
πινακίδες των Φ.Δ.Χ. αυτοκινήτων που είναι ενταγμένα στις με¬ 
ταφορικές επιχειρήσεις. 

Τα παραπάνω στοιχεία κυκλοφορίας επαναχορηγούνται όταν 
η μεταφορική επιχείρηση προσκομίσει τα απαιτούμενα δικαιολο- 
γητικά για την απόδειξη των προϋποθέσεων του άρθρου 3 του 
Π.Δ. 57/89. 

6. Σε περίπτωση φθοράς ή απώλειας των δελτίων (πιστοποιη¬ 
τικού επαγγελματικής ικανότητας και άδειας άσκησης του επαγ¬ 
γέλματος οδικού μεταφορέα εμπορευμάτων) αντικαθίστανται, 
μετά από αίτηση των κατόχων τους, συνοδευόμενη από σχετική 
βεβαίωση και φωτογραφία (στην περίπτωση πιστοποιητικού 
επαγγελματικής ικανότητας). 

Αρμόδια Υπηρεσία για την υποβολή της αίτησης αυτής, είναι η 
Υπηρεσία Συγκοινωνιών, η οποία έχει εκδόσει ή επεκτείνει το υπό 
αντικατάσταση δελτίο. 

Η Υπηρεσία αυτή εκδίδει ταυτάριθμο αντίγραφο δελτίου και 
ενημερώνει παράλληλα τη διεύθυνση εμπορευματικών Μεταφο¬ 
ρών και τη διεύθυνση Κ.Η.Υ. 

7. Κάθε περιφερειακή υπηρεσία Συγκοινωνιών, τηρεί υποχρε¬ 
ωτικά, μητρώο μεταφορέων κατόχων άδειας άσκησης επαγγέλ¬ 
ματος οδικού μεταφορέα εμπορευμάτων, με πλήρη στοιχεία γι’ 
αυτούς (ονοματεπώνυμο, διεύθυνση), καθώς και τα τυχόν κατε- 
χόμενα από αυτούς φορτηγά δημόσιας χρήσης αυτοκίνητα. 

Οι άδειες αυτές αριθμούνται από τον αριθμό 1 και προτάσσεται 
αυτού ο κωδικός αριθμός κάθε νομαρχίας. Οι κωδικοί αριθμοί εί¬ 
ναι οι ίδιοι που αναγράφονται στα μηχανογραφικά δελτία απο- 
γραφής αυτοκινήτων. 

Ειδικά για τα πιστοποιητικά επαγγελματικής ικανότητας οδι¬ 
κού μεταφορέα εμπορευμάτων, τηρείται μητρώο από τη διεύ¬ 
θυνση εμπορευματικών μεταφορών του Υπουργείου Μεταφορών 
και Επικοινωνιών, με πλήρη στοιχεία γι’ αυτόν (ονοματεπώνυμο, 
διεύθυνση). 

Οι παραπάνω υπηρεσίες ενημερώνουν κάθε τέλος του μηνός 

την διεύθυνση του Κ.Η.Υ. του Υπουργείου Μεταφορών χαι Επι¬ 
κοινωνιών για την συγκέντρωση των στοιχείων αυτών. 

8. Οι διατάξεις του Ν. 383/76 περί κυκλοφορίας, αντικατα- 
στάσεως Φ.Δ.Χ. αυτοκινήτων και λειτουργίας μεταφορικών επι¬ 
χειρήσεων δεν θίγονται με την παρούσα. 

9. Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 15 Ιουνίου 1989 

Ο ΥΠΟΥΡΓΟΣ 

ΓΙΑΝΝΗΣ ΧΑΡΑΛΑΜΠΟΥΣ 

-♦- 

Αριθ. 4 259 (6) 

Τροποποίηση της 1219/3.2.89 απόφαση του Νομάρχη Χίου, 

περί σύστασης Νομικού προσώπου για τη λειτουργία του Ομή- 

ρειου Πνευματικού Κέντρου Δήμου Χίου. 

Ο ΝΟΜΑΡΧΗΣ ΧΙΟΥ 
Έχοντας υπόψη: 

1. Τις διατάξεις του άρθρου 175 του Π.Δ. 76/85. 

2. Τις αριθμ. 381/1988 και 37/1989 αποφάσεις του Δημο¬ 
τικού Συμβουλίου Χίου. 

3. Την 1219/3.2.89 απόφασή μας. 

4. Το γεγονός ότι έπρεπε να δημοσιευθεί στο ΦΕΚ ολόκληρη η 
απόφαση του Δ.Σ. και όχι περίληψη αυτής τροποποιούμε την πα¬ 
ραπάνω απόφασή μας ως εξής, αποφασίζουμε: 

1. Συνίσταται με έδρα τον Δήμο Χίου, ίδιον δημοτικό νομικό 
πρόσωπο δημοσίου δικαίου του αρθ. 175 ΔΚΚ (ΠΔ 76/85) με 
την επωνυμία «ΟΜΗΡΕΙΟ ΠΝΕΥΜΑΤΙΚΟ ΚΕΝΤΡΟ ΔΗΜΟΥ 
ΧΙΟΥ». 

2. Σκοπός του άνω νομικού προσώπου είναι α) η οργάνωση 
και η λειτουργία του πνευματικού και πολιτιστικού κέντρου υπ’ 
αυτήν την ονομασία για την πολιτιστική και πνευματική ανά¬ 
πτυξη του τόπου. Ο σκοπός αυτός θα επιτυγχάνεται με τον προ¬ 
γραμματισμό και την διοργάνωση και παραγωγή πολιτιστικών 
δραστηριοτήτων που έχουν σχέση με την πνευματική και πολιτι¬ 
στική ζωή του δήμου μας γενικότερα β) η παροχή υλικής και ηθι¬ 
κής βοήθειας σε πολιτιστικούς φορείς (άτομα και Συλλόγους) του 
Δήμου μας για την παραγωγή πολιτιστικού έργου. 

3. Περιουσία του Νομικού προσώπου είναι η χρήση των κτι- 
ριακών εγκαταστάσεων του ΟΠΚ και την χρήση των μηχανημά¬ 
των και του υλικού που περιέχονται στην από Δεκεμβρίου 1985 
«Γενική απογραφή υλικού «ΟΜΗΡΕΙΟΥ» που υπεγράφη από 
τους Γιανναράκο, I. Μπουμπάρη, Κ. Τσαβλοπούλου και I. Κοτσι- 
φάκη και αποτελείται από 20 ημίφυλλα αριθμημένα και μονο- 
γραμμένα ως και τα βιβλία της βιβλιοθήκης του ιδρύματος που 
περιλαμβάνονται στον από 16.12.85 «Κατάλογο βιβλίων της βι¬ 
βλιοθήκης του ιδρύματος», εξ 132 αριθμημένων και μονογραφη¬ 
μένων υπό των ανωτέρω προσώπων σελίδων και γενικά όσων ευ- 
ρίσκονται εντός του ΟΠΚ και είναι απαραίτητα για την λειτουρ¬ 
γία και την εκπλήρωση του σκοπού για τον οποίο συνίσταται το 
νομικό πρόσωπο. Η κυριότητα τόσο των κτιριακών εγκαταστά¬ 
σεων όσο και των μηχανημάτων θα εξακολουθεί να ανήκει στον 
Δήμο Χίου. 

4. Πόροι του Νομικού προσώπου είναι: ετήσια επιχορήγηση 
του Δήμου Χίου ανερχόμενης στο ποσό των 8.000.000 δρχ. του¬ 
λάχιστον σε καμιά όμως περίπτωση ολιγότερο του απαραίτητου 
ποσού των λειτουργικών εξόδων (σ’ αυτά περιλαμβάνονται μισθοί 
προσωπικού, δαπάνες καθαριότητας, φωτισμού, τηλεφώνων, 
χαρτικών, θέρμανσης και ασφάλισης), έκτακτες επιχορηγήσεις 
του Δήμου, επιχορηγήσεις του κράτους, κάθε είδους εισφορές, 
δωρεές, κληρονομιές και κληροδοσίες, εισπράξεις από το αντίτιμο 
εκδηλώσεων και παντός είδους δραστηριοτήτων που θα γίνονται 


στο ΟΠΚ, καθώς και οι πρόσοδοι από την περιουσία του. 

Ο Δήμος Χίου εφόσον έχει την οικονομική δυνατότητα θα επι¬ 
χορηγεί ετησίως το ΟΠΚ με το ποσό των 2.000.000 δρχ. για 
την παραγωγή πολιτιστικού έργου. 

5. Το Νομικό πρόσωπο διοικείται από τα όργανα διοίκησης 
που είναι: 

α) Το Διοικητικό Συμβούλιο και β) ο Πρόεδρος. 

6. Το Διοικητικό Συμβούλιο είναι 7μελές και απαρτίζεται από 
α) τέσσερις (4) δημοτικούς συμβούλους, εκ των οποίων ένας 
οπωσδήποτε από τους συμβούλους της μειοψηφίας. 

Σε περίπτωση που δεν δέχεται κανείς από τους συμβούλους 
της μειοψηφίας είναι δυνατόν όλοι οι σύμβουλοι να είναι της 
πλειοψηφίας. Αυτοί επιλέγονται από το Δημοτικό Συμβούλιο με 
μυστική ψηφοφορία μέσα στο μήνα Ιανουάριο του πρώτου έτους 
κάθε δημοτικής περιόδου β) δύο (2) εκπρόσωποι πολιτιστικών 
συλλόγων του Δήμου, που προτείνονται από συνέλευση εξουσιο¬ 
δοτημένων εκπροσώπων αναγνωρισμένων πολιτιστικών σωμα¬ 
τείων από κατάλογο που τηρείται στο ΟΠΚ και καταρτίζεται το 
προηγούμενο της εκλογής έτος από το διοικητικό συμβούλιο με 
κριτήρια που θα ορίσει με απόφασή του. 

Η συνέλευση αυτή συγκροτείται και αποφασίζει μέσα στο μήνα 
Ιανουάριο του πρώτου έτους κάθε δημοτικής περιόδου. Σε περί¬ 
πτωση που δεν εκλέγονται μέσα στο ανωτέρω οριζόμενο διά¬ 
στημα υπαιτιότητι των πολιτιστικών συλλόγων, οι δύο (2) αυτοί 
εκπρόσωποι είναι δυνατόν να εκλέγονται από το δημοτικό συμ¬ 
βούλιο από ανθρώπους που έχουν σχέση με τα πολιτιστικά ή 
πνευματικά θέματα γ) από ένα κάτοικο ή δημότη του Δήμου Χίου 
που έχει γνώσεις ή εμπειρίες στα αντικείμενα του Νομικού προ¬ 
σώπου και επιλέγεται με μυστική ψηφοφορία από το Δημοτικό 
Συμβούλιο εντός του ίδιου χρονικού διαστήματος. 

7. Η θητεία του Διοικητικού Συμβουλίου είναι 4/ετής και ακο¬ 
λουθεί την Δημοτική περίοδο. Η θητεία του όμως λήγει μέχρι του 
ορισμού του νέου συμβουλίου. Σε περίπτωση κένωσης θέσης μέ¬ 
λους του Διοικητικού Συμβουλίου με οποιοδήποτε τρόπο αναπλή- 
ρωση του μέλους γίνεται από το όργανο που είναι αρμόδιο για τον 
ορισμό του σύμφωνα με τα ανωτέρω στην παρ. 6. Μέχρι του διο¬ 
ρισμού του νέου εκπροσώπου το συμβούλιο νόμιμα λειτουργεί, 
εφόσον υφίσταται απαρτία κατά τα ανωτέρω. Αντικατάσταση μέ¬ 
λους του Διοικητικού Συμβουλίου κατά τον χρόνο της θητείας 
του, είναι δυνατή για αποχρώντα λόγο και με απόφαση Δημοτι¬ 
κού Συμβουλίου, που λαμβάνεται με αυξημένη πλειοψηφία του 
συνόλου των μελών του, απαιτουμένων 13 ψήφων. Για την αντι¬ 
κατάσταση των εκπροσώπων των πολιτιστικών συλλόγων απαι¬ 
τείται και η σύμφωνη γνώμη τούτων. Στο διοικητικό συμβούλιο 
ανήκουν οι αρμοδιότητες που αφορούν την διοίκηση και γενικά 
την λειτουργία και διαχείριση του Νομικού προσώπου, εκτός από 
εκείνες που από το νόμο ανατίθενται στο δημοτικό συμβούλιο. Οι 
εργασίες του Διοικητικού συμβουλίου, η πρόσκληση των μελών 
σε συνεδρίαση, η απαρτία, η απαιτούμενη από την λήψη αποφά¬ 
σεων πλειοψηφία, ο έλεγχος και η εκτελεστότητα των αποφάσεών 
του ρυθμίζονται με ανάλογη εφαρμογή των σχετικών διατάξεων 
που αφορούν το Δημοτικό Συμβούλιο. 

8. Πρόεδρος του Διοικητικού Συμβουλίου είναι ο Δήμαρχος, 
εφόσον μετέχει του Διοικητικού Συμβουλίου, εάν δεν μετέχει ο 
Δήμαρχος, Πρόεδρος εκλέγεται από τα μέλη του διοικητικού 
συμβουλίου δημοτικός σύμβουλος. Η εκλογή γίνεται από το Δη¬ 
μοτικό Συμβούλιο με μυστική ψηφοφορία κατά την εκλογή των 
μελών του διοικητικού συμβουλίου. Ο πρόεδρος αναπληρώνεται 
από τον αντιπρόεδρο, που εκλέγεται από το διοικητικό συμβούλιο 
και είναι ένα από τα λοιπά μέλη. Ο Πρόεδρος εφόσον δεν είναι ο 
Δήμαρχος, αντικαθίσταται με απόφαση του Δημοτικού Συμβου¬ 
λίου για αποχρώντα λόγο και με αυξημένη πλειοψηφία 13 ψή¬ 
φων. Το νομικό πρόσωπο εκπροσωπείται στα δικαστήρια και σε 

κάθε δημόσια αρχή από τον πρόεδρο του Διοικητικού Συμβουλίου 
και όταν αυτός είναι απών ή κωλύεται, από τον αντιπρόεδρο. Με 
τον ίδιο τρόπο δίνονται οι όρκοι, που επιβάλλονται στο νομικό 
πρόσωπο. 'Αλλεςαρμοδιότητες του Προέδρου είναι η σύγκληση 
σε συνεδρίαση του Διοικητικού Συμβουλίου, η διεύθυνση των ερ¬ 
γασιών του, ο έλεγχος και η εποπτεία για την υλοποίηση των 
αποφάσεών του, η υπογραφή των ενταλμάτων και ότι άλλο ορι- 
σθεί με τον κανονισμό της διοίκησης του Νομικού προσώπου. 

9. Από τον οργανισμό εσωτερικής υπηρεσίας θα προβλέπεται 
θέση εκτελεστικού Διευθυντή στον οποίο θα ανατίθεται η υλοποί¬ 
ηση των αποφάσεων του Διοικητικού Συμβουλίου και θα υπηρετεί 
ως σύνδεσμος ανάμεσα στο διοικητικό συμβούλιο και στο προσω¬ 
πικό που θα προβλέπεται από τον οργανισμό. Αυτός θα είναι 
υπεύθυνος απέναντι στο Διοικητικό Συμβούλιο. 

10. Για τα έργα και τις προμήθειες που εκτελεί το Νομικό πρό¬ 
σωπο, εφαρμόζονται οι διατάξεις που ισχύουν κάθε φορά για την 
εκτέλεση έργων και την προμήθεια πραγμάτων από τους Δή¬ 
μους. 

11. Για την σύννομη λειτουργία του νομικού προσώπου πρέπει 
να εκδοθούν κανονισμοί διοίκησης και διαχείρισης, λειτουργίας 
και κανονισμός εσωτερικής Υπηρεσίας. Κατά το πρώτο στάδιο 
της λειτουργίας του και μέχρι εγκρίσεως των άνω κανονισμών, 
το νομικό πρόσωπο θα λειτουργεί ως ορίζει η συστατική πράςη 
και ανάλογες αποφάσεις του διοικητικού συμβουλίου, που θα 
εγκριθούν από το Δημοτικό Συμβούλιο. Έτσι για το προσωπικό 
ορίζεται προσωρινά ότι θα αποτελείται από εκτελεστικό διευθυ¬ 
ντή, γραμματέα, τεχνικό και καθαρίστρια, που θέλουν μειαταγεί 


από το Δήμο Χίου και σύμφωνα με τις διατάξεις του άρθρου 132 
του Ν. 1188/81 ως έχει διαμορφωθεί σήμερα. Εξ αυτών η 
γραμματεύς θα έχει προσόντα ΔΕΙ, ο τεχνικός ΔΕ30 και η καθα¬ 
ρίστρια ΥΕ10 του Π.Δ. 37α/1987. Ως εκτελεστικός διευθυντής 
θα μεταταγεί ο υπηρετών σύμφωνα με τις διατάξεις του άρθρου 
301 επ. του Ν. 1188/81 τώρα στο Δήμο Χίου για κάλυψη πρό¬ 
σκαιρων αναγκών, άλλως με προσόντα διοικητικού υπαλλήλου 
και ιδιαίτερα τοιαύτα σπουδές ειδικές ή εμπειρία σε σχολές με 
αντικείμενο καλλιτεχνικό ή γενικώτερα πολιτιστικό. 

12. Για κάθε μεταβολή της συστατικής πράξης ιδία δε γι’ αυ¬ 
τές που αφορούν την διεύρυνση του σκοπού, αλλαγή στην σύνθεση 
των οργάνων της διοίκησης και πόρους απαιτείται απόφαση του 
Δημοτικού Συμβουλίου, απόφαση Νομάρχη που δημοσιεύεται 
στην Εφημερίδα της Κυβέρνησης. 

Το Νομικό πρόσωπο καταργείται με απόφαση του Δημοτικού 
Συμβουλίου, πλήρως αιτιολογημένη όταν σταματήσουν να υφί- 
στανται οι λόγοι για τους οποίους έχει συσταθεί τούτο ή δεν μπο¬ 
ρεί να λειτουργήσει και να προσφέρει τις υπηρεσίες για τις οποίες 
είχε συσταθεί. Για την κατάργηση απαιτείται και απόφαση Νο- 
μάρχη η οποία δημοσιεύεται στην Εφημερίδα της Κυβέρνη¬ 
σης. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Χίος, 5 Ιουνίου 1989 

Ο Νομάρχης 
ΠΑΝΑΓΙΩΤΗΣ ΡΗΓΑΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΙΕΧ 

22.3211 ΥΡΕΤ <3Η 

λειτουργούν καθημερινά από 8.00' έως 13.30 - 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β 

» 

10.000 

Υ) 

» 

» 

» 

Γ' 

» 

4.000 

δ) 

» 

» 

» 

Δ’ 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

ι) 

» 

» 

» 

Α.Ε. & Ε.Π.Ε. 

» 

20.000 

ισ) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















